b'\n_START_ARTICLE_\nLevi, Finska\n_START_PARAGRAPH_\nLevi je letovi\xc5\xa1\xc4\x8de in eno najve\xc4\x8djih zimsko \xc5\xa1portnih in rekreativnih sredi\xc5\xa1\xc4\x8d na Finskem._NEWLINE_Levi se razprostira na nadmorski vi\xc5\xa1ini od okoli 210 do 531 metrov nadmorske vi\xc5\xa1ine v okolici vasi Sirkka na Laponskem. Od pokrajinskega sredi\xc5\xa1\xc4\x8da Rovaniemi je oddaljen 170 km, od letali\xc5\xa1\xc4\x8da pri kraju Kittil\xc3\xa4 pa okoli 20 km. V okolici se nahaja 43 smu\xc4\x8darskih prog za alpsko smu\xc4\x8danje, od katerih je 17 osvetljenih, okoli 230 km prog za smu\xc4\x8darski tek, golf igri\xc5\xa1\xc4\x8de, ve\xc4\x8d sto kilometrov kolesarskih poti in poti za vo\xc5\xbenjo z motornimi sankami. Od leta 2004 v Leviju organizirajo \xc5\xbeenski in mo\xc5\xa1ki slalom za svetovni pokal v alpskem smu\xc4\x8danju. Tina Maze je 16. novembra 2013 za osvojeno 3. mesto tu prvi\xc4\x8d in 63. v karieri stopila na stopni\xc4\x8dke za zmagovalce.'